P R E S S E M E D D E L E L S E

**DHL Express justerer priserne for 2017**

**Kurervirksomheden DHL Express har i dag offentliggjort en generel europæisk prisstigning, der træder i kraft pr 1. januar 2017. I Danmark stiger priserne med 3,9%.**

**Vallensbæk d. 23. september 2016:** ”I DHL Express er vi stålsatte på at være de førende inden for tidskritiske kurerforsendelser. Med den årlige prisstigning er vi i stand til at efterkomme dette mål, fordi vi fortsat får mulighed for at investere i vores netværk. Ved at have et netværk i verdensklasse, skaber vi betydelig værdi for vores kunder. Vores priser afspejler altså både den værdi, vi tilfører med vores services, og vores kompromisløse stræben efter at sikre en høj kvalitet,” siger Claus Lassen, der er adm. direktør for DHL Express i Danmark og fortsætter:

”I løbet af 2016 har vi kunne fortælle om en lang række investeringer i vores netværk, systemer og medarbejdere, hvilket globalt set har kostet mere end 800 mio euros i løbet af året. Nogle af de største investeringer dækker over en gateway i Tokyo til 66 mio euros samt lanceringen af nye automatiserede sorteringsanlæg i vores hubs i Cincinatti, Singapore og Leipzig. Og endelig har vi også indført de mere effektive Airbus A330-300 lastfly i vores europæiske flåde. I 2017 vil vi fastholde vores høje investeringsniveau og fortsætte med at udnytte vores netværk, der kan sikre vores kunder succes med deres internationale handel.”

DHL Express justerer sine priser hvert år baseret på inflationen, udsving i valutakurserne og andre stigende udgifter. Det gælder fx i forhold til at overholde stadig strammere sikkerhedsregulativer ikke bare i Danmark, men i mere end 220 forskellige lande og territorier, som DHL Express servicerer.

Prisjusteringerne vil variere fra land til land afhængigt af lokale forhold og vil gælde for alle kunder, hvor kontrakterne tillader det.

For mere information besøg venligst: [www.dhl.dk](http://www.dhl.dk)

**For yderligere oplysninger, kontakt venligst:**

Claus Lassen, adm. direktør i DHL Express på telefon: 72 39 75 00.

Evt. billeder kan findes her: <http://www.mynewsdesk.com/dk/dhl-danmark/latest_media>

DHL er verdens førende firma i logistikbranchen. DHL’s mange divisioner tilbyder en uovertruffen portefølje af logistikydelser lige fra national og international levering af pakker, internationale ekspresforsendelser, vej-, luft- og søtransport til supply chain management i industrien. Med flere end 340.000 medarbejdere i over 220 lande og områder over hele verden forbinder DHL mennesker og virksomheder sikkert og pålideligt og sørger for de globale handelsstrømme. Og med specialiserede løsninger til vækstmarkeder og industrier, herunder e-handel, teknologi, life science og sundhedspleje, energi, biler og detailhandel, samt en gennemprøvet forpligtelse til at udvise ansvarlighed og en uovertruffen tilstedeværelse på vækstmarkederne, er DHL i den grad positioneret som “The Logistics company for the World”. DHL er en del af Deutsche Post DHL Group. Den realiserede omsætning var i 2015 på mere end 59 milliarder euro.